**XXXXXXXX** sa sjedištem u XXXXXXX, XXXXXXXXXXXX, OIB: XXXXXXXX, koje zastupa XXXXXXXXXXXX (u daljnjem tekstu „**Naručitelj**“)

I

**XXXXXXXX** sa sjedištem u XXXXXXX, XXXXXXXXXXXX, OIB: XXXXXXXX, koje zastupa XXXXXXXXXXXX (u daljnjem tekstu „**Izvršitelj“**),

a kada se pojavljuju zajedno onda “**Ugovorne strane**”

sklopile su dana xxxxxxxx godine sljedeći

**UGOVOR O DJELU**

**Članak 1.**

Ovim Ugovorom Naručitelj naručuje a Izvršitelj se obvezuje izraditi/pružiti uslugu XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX

(u daljnjem tekstu: "**Usluga**") prema ponudi Izvršitelja broj: XXXXXXXXXX od dana XXXXXXXXXX koja se nalazi u prilogu ovog Ugovora kao Prilog I i čini njegov sastavni dio, i to: */navesti detaljniji opis posla /*

**Članak 2.**

Izvršitelj se obvezuje započeti izvršavanje Usluga */odmah nakon sklapanja i stupanja na snagu ovog Ugovora/ ili /dana XXXXX/* i izvršiti ih /*u roku od XXXXXXX od dana sklapanja ovog Ugovora*/ *ili / do dana XXXXXXX/.*

**Članak 3.**

Za obavljene Usluge Naručitelj se obvezuje platiti Izvršitelju ukupan iznos od

XXXXXXXXXXXXXXXXX\_kn\_\_

 ( slovima:XXXXXXXXXXXXXXX) kuna

neto u roku od XX dana od dana predaje izvršene Usluge i ovjere iste od strane Naručitelja i to na žiro račun Izvršitelja:XXXXXXXXXXXXXXXXXXX koji se vodi kod banke XXXXXXXXXXXXXXX.

Sva zakonska davanja za isplate po ovom Ugovoru snosi Naručitelj.

**Članak 4.**

Izvršitelj se obvezuje ugovorene Usluge izvršiti stručno, savjesno, sukladno pravilima struke, zakonima, pozitivnim propisima i ovom Ugovoru te prema primljenim pisanim uputama Naručitelja.

Naručitelj ima pravo nadzora i davanja uputa primjereno prirodi ugovorenih Usluga, a Izvršitelj mu je dužan to omogućiti. Naručitelj će Izvršitelju davati upute isključivo pisanim putem.

**Članak 5.**

U slučaju neispunjavanja preuzetih obveza od strane Izvršitelja u ugovorenom roku Naručitelj ima pravo potraživati od Izvršitelja ugovornu kaznu u iznosu koji odgovara iznosu XX ‰ (XX promila) od ugovorne cijene iz članka 3.ovog Ugovora za svaki dan zakašnjenja s tim da ukupno obračunati iznos na ime ugovorne kazne određene sukladno ovom članku Ugovora ne smije prijeći iznos od XX% ugovorne cijene iz članka 3. ovog Ugovora, neovisno o iznosu štete koja je Naručitelju uzrokovana zakašnjenjem Izvršitelja, kao i u slučaju da nije nastala nikakva šteta. /može se odrediti i drugi razlog i način utvrđivanja ugovorne kazne/

Ukoliko je šteta koju Naručitelj trpi zbog zakašnjenja Izvršitelja veća od iznosa ugovorne kazne, Naručitelj zadržava pravo potraživati naknadu razlike do potpunog namirenja nastale štete.

**Članak 6.**

Ako Naručitelj tijekom pružanja Usluga utvrdi da se Izvršitelj ne pridržava uvjeta Ugovora i njegovih pisanih uputa, te ako postoji povod za sumnju u kvalitetu izvršenih Usluga Naručitelj može tijekom pružanja Usluga upozoriti Izvršitelja i odrediti mu rok od XX /navesti primjereni rok u skladu s prirodom posla/ da svoj rad uskladi sa obvezama iz Ugovora i njegovim uputama. Ukoliko Izvršitelj ne postupi po zahtjevu Naručitelja do isteka dodijeljenog mu primjerenog roka za usklađivanje obveza, Naručitelj je ovlašten raskinuti Ugovor i zahtijevati naknadu štete.

**Članak 7.**

Naručitelj će pregledati izvršenu Uslugu koju je zaprimio na ugovoreni način:, / navesti način predaje izvršenih usluga/.

Naručitelj će u roku od XX dana ili ovjeriti zaprimljenu Uslugu ili obavijestiti Izvršitelja pisanim putem o svim eventualnim nedostacima pruženih Usluga te u tom slučaju može tražiti od Izvršitelja otklanjanje takvih nedostataka u roku od XX. /navesti primjereni rok u skladu s prirodom posla/

Kad obavljena Usluga ima takav nedostatak koji je čini neupotrebljivom ili je obavljena u suprotnosti s izričitim uvjetima Ugovora i uputama Naručitelja, Naručitelj može, ne tražeći prethodno otklanjanje nedostataka, raskinuti Ugovor i zahtijevati naknadu štete.

Kada obavljena Usluga ima nedostatak zbog kojeg nije neupotrebljiva, odnosno kad Usluga nije obavljena u suprotnosti s izričitim uvjetima Ugovora i uputama Naručitelja, Naručitelj je dužan dopustiti Izvršitelju da otkloni nedostatak u roku od XX. /navesti primjereni rok u skladu s prirodom posla/. Ukoliko Izvršitelj ne otkloni nedostatak u tom roku, Naručitelj može, po svom izboru, otkloniti nedostatak na račun Izvršitelja ili sniziti naknadu, ili raskinuti Ugovor. U svakom slučaju, Naručitelj zadržava pravo na naknadu štete.

**Članak 8.**

Naručitelj ima pravo raskinuti/otkazati Ugovor u svakom trenutku sve dok Usluga nije dovršena ali je u tom slučaju dužan isplatiti Izvršitelju ugovorenu naknadu, umanjenu za iznos troškova koje ovaj nije imao, a koje bi inače imao da Ugovor nije raskinut kao i za iznos zarade koju je eventualno ostvario na drugoj strani ili što ju je namjerno propustio ostvariti.

Izvršitelj ima pravo raskinuti Ugovor ukoliko Naručitelj ne ispunjava svoje obveze po ovom Ugovoru.

Ugovorne strane suglasno utvrđuju otkazni rok od XX dana.

Ugovorne strane suglasno utvrđuju da se otkaz dostavlja u pisanoj formi, preporučenom pošiljkom s povratnicom na adresu ugovorne strane navedene u ovom Ugovoru, odnosno na posljednju adresu priopćenu od ugovorne strane pisanim putem, te se tako odaslano pismo smatra uredno dostavljeno. Kao dan primitka otkaza smatra se dan predaje otkaznog pisma poštanskom uredu od kada počinje teći otkazni rok.

**Članak 9.**

Potpisom ovog Ugovora Izvršitelj se obvezuje čuvati kao poslovnu tajnu sve podatke u posjed kojih dođe tijekom izvršavanja posla iz ovog Ugovora, koji podaci uključuju ali se ne ograničavaju na: sve poslovne podatke, dokumentaciju i informacije svih vrsta (uključujući i informacije prenesene usmeno, sve prepiske, tablice, crteže, nacrte, rasporede, studije, specifikacije, baze podataka, bilo koji oblik software-a kao i sve ostale tragove o tehničkim i bilo kojim drugim poslovima) (“Povjerljivi podaci”) te da ni u kojem slučaju i na bilo koji način, djelomično ili u cijelosti, neće, bez prethodne pisane suglasnosti Naručitelja iste upotrijebiti niti otkrivati bilo kojoj trećoj osobi.

Izraz „treća osoba“ uključuje bilo kojeg pojedinca, korporaciju, trgovačko društvo, zastupstvo ili drugo tijelo.

U slučaju bilo kakve povrede odredbi iz ovog članka Izvršitelj se obvezuje nadoknaditi svu nastalu štetu Naručitelju.

Odredbe ovog članka se ne odnose na one podatke koji su dostupni javnosti ili to postanu na drugi način koji ni u kojem slučaju ne smije predstavljati omašku Izvršitelja ili bilo kakvo njegovo djelovanje protivno odredbama ovog članka, odnosno Ugovora u cijelosti.

Odredbe ovog članka neće biti primijenjene niti na podatke koje je potrebno otkriti prema zakonu ili prema zahtjevu nadležnog tijela.

Obveza čuvanja povjerljivih podataka te odgovornost za otkrivanje povjerljivih podataka ostaje na snazi i nakon prestanka ovog Ugovora.

**Članak 10.**

Potpisom ovog Ugovora Izvršitelj daje suglasnost Naručitelju za obradu njegovih osobnih podataka navedenih u ovom Ugovoru u svrhu izvršenja ovog Ugovora.

**Članak 11.**

Ugovorne strane suglasno utvrđuju da se neće smatrati da Ugovorne strane krše svoje obveze prema Ugovoru ako je izvršavanje takvih obveza spriječeno zbog nastupa okolnostima više sile do kojih dođe nakon što Ugovor stupi na snagu.

Izraz viša sila u smislu ovog Ugovora pokriva sve nepredviđene događaje koji utječu na izvršavanje obveza po ovom Ugovoru od strane Ugovornih strana, a koji nisu pod kontrolom bilo koje od ugovornih strana te koje ispravno postupanje Ugovornih strana može prevladati, kao što su štrajkovi, izgredi, nemiri, elementarne nepogode i sl.

Slijedom navedenog, Izvršitelj neće biti odgovoran za neizvršavanje Usluga ili raskid Ugovora zbog kršenja ili neizvršavanja Usluga, i to u opsegu u kojem je kašnjenje u izvršavanju ili kakav drugi propust u izvršavanju njegovih obveza prema Ugovoru rezultat više sile.

Ako bilo koja ugovorna strana bude smatrala da je došlo do okolnosti koje predstavlja višu silu i koja može utjecati na izvršavanje njenih obveza iz ovog Ugovora, obvezuje se bez odgađanja o tome pisanim putem obavijestiti drugu ugovornu stranu uz opis pojedinosti o prirodi, vjerojatnom trajanju te vjerojatnim učincima tih okolnosti. Ukoliko se Ugovorne stranke drugačije ne dogovore u pisanom obliku, Ugovorne strane će nastaviti izvršavati svoje obveze prema Ugovoru u mjeri u kojoj to bude razumno izvedivo, te će tražiti sva razumna i prikladna alternativna rješenja za izvršavanje svojih obveza, a izvršavanje kojih nije spriječeno događajem koji predstavlja višu silu. Ukoliko iz navedenog razloga izvršavanje ugovornih obveza neće niti na koji način biti moguće, Ugovorne strane će biti oslobođene izvršavanja svojih obveza za vrijeme trajanja više sile.

**Članak 12.**

Ugovorne stranke su suglasne da svu poštu od značaja za provedbu ugovorenih obveza dostavljaju preporučenom poštom na adrese Ugovornih strana iz zaglavlja ovog Ugovora ili na prethodno definirane i usuglašene e-mail adrese osoba zaduženih za provedbu Ugovora s tim da se tehnička dokumentacija može dostavljati i osobnom dostavom na adrese Ugovornih strana iz zaglavlja ovog Ugovora. Svaka ugovorna strana dužna je u slučaju promjene adrese ili osobe zadužene za provedbu Ugovora odmah obavijestiti drugu ugovornu stranu. U slučaju izostanka takve obavijesti, smatra se da je drugoj strani pošiljka ili dokumentacija dostavljena predajom istih preporučenom poštom s povratnicom u poštanskom uredu i upućeno na adresu iz zaglavlja ovog Ugovora, osobnom dostavom na adrese Ugovornih strana iz zaglavlja ovog Ugovora, odnosno na e-mail adresu navedenih osoba.

**Članak 13.**

Na prava i obveze Ugovornih strana, koja nisu izričito uređena ovim Ugovorom, primjenjuju se odgovarajuće odredbe Zakona o obveznim odnosima.

**Članak 14.**

/U slučaju sporova iz ovog Ugovora ili u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, Ugovorne strane ugovaraju /nadležnost stvarno nadležnog suda u XXXXXXXXX/ ili /arbitražu u skladu s važećim Pravilnikom o arbitraži pri Stalnom arbitražnom sudištu pri Hrvatskoj gospodarskoj komori (Zagrebačkim pravilima).

Bez obzira na sudski/arbitražni postupak prema prethodnoj odredbi, stranke mogu sporove iz prethodne odredbe pokušati riješiti mirenjem u skladu s važećim Pravilnikom o mirenju Hrvatske komore inženjera građevinarstva./

ili

/U slučaju sporova iz ovog Ugovora ili u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, Ugovorne stranke će najprije zajedno razmotriti mogućnost rješavanja tih sporova mirenjem u skladu s važećim Pravilnikom o mirenju Hrvatske komore inženjera građevinarstva. Ukoliko u tome ne uspiju, Ugovorne strane ugovaraju /nadležnost stvarno nadležnog suda u XXXXXXXXX/ ili /arbitražu u skladu s važećim Pravilnikom o arbitraži pri Stalnom arbitražnom sudištu pri Hrvatskoj gospodarskoj komori (Zagrebačkim pravilima)./

ili

/Svi sporovi koji proizlaze iz ovog Ugovora ili u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, uputiti će se na mirenje u skladu s važećim Pravilnikom o mirenju Hrvatske komore inženjera građevinarstva. Ako ti sporovi ne budu riješeni mirenjem u roku od (30) dana od dana podnošenja prijedloga za pokretanje postupka mirenja ili u drugom roku o kojem se Ugovorne stranke dogovore, Ugovorne stranke neće imati nikakvih obveza prema ovoj odredbi. U tom slučaju Ugovorne strane ugovaraju /nadležnost stvarno nadležnog suda u XXXXXXXXX/ ili /arbitražu u skladu s važećim Pravilnikom o arbitraži pri Stalnom arbitražnom sudištu pri Hrvatskoj gospodarskoj komori (Zagrebačkim pravilima)./

**Članak 15.**

Ovaj Ugovor predstavlja pravu volju Ugovornih strana, te se potpisom ovog Ugovora isključuju svi prethodni usmeni ili pisani dogovori postignuti između Ugovornih strana koji se odnose na predmet ovog Ugovora.

Odredbe ovog Ugovora mogu se izmijeniti samo uz suglasnost obiju Ugovornih strana. Izmjene moraju biti u pisanom obliku.

U slučaju da je u trenutku sklapanja Ugovora jedna od ugovornih odredbi ništetna ili takvom postane, isto ne utječe na valjanost i obvezatnost ostalih odredbi Ugovora.

Odmah po uočavanju ništetne odnosno neprovedive odredbe Ugovorne strane će istu zamijeniti valjanom odredbom koja u najvećoj mogućoj mjeri odgovara gospodarskim zahtjevima Ugovornih strana.

**Članak 16.**

Ovaj Ugovor stupa na snagu XXXXXX i primjenjuje se do ispunjenja obveza Ugovornih strana.

Ovaj Ugovor sastavljen je u 4 (četiri) istovjetna primjerka od kojih svakoj Ugovornoj strani pripadaju po 2 (dva) primjerka.

U znak prihvata prava i obveza iz ovog Ugovora, Ugovorne strane ga vlastoručno potpisuju.

**Prilog I**: Ponuda Izvršitelja od XXXXXXXXXX

Za  **Naručitelja**  **Izvršitelj**

------------------------------------- ----------------------------------------

 Broj ugovora: Broj ugovora: